Of jy vleis of slaai verkies, jy gaan jou verkneukel aan dié gemaklike duo se toeganklike aanbieding.
Dit is ŉ kuier-album vir elke partytjie en geleentheid waar mense bymekaar kom om samesyn te geniet: op die dansvloer of langs die braaivleisvuur. Die manne vertel stories oor die alledaagse, die mense wat ons ken, die dinge wat ons ervaar en die behoeftes wat ons almal koester.
Die duo het nog baie planne vir die toekoms, waaronder ’n gospel-vertoning later vanjaar, ’n landwye toer, optredes by ’n paar musiekfeeste en kuierplekke en, natuurlik, later nóg ’n album.